**A Nemzeti Színház 2015/16-os évadának új bemutatói**

1. **Katona József: Bánk bán**

**A főbb szerepekben**

**Endre** Schnell Ádám

**Bánk** Horváth Lajos Ottó

**Gertrudis** Nagy-Kálózy Eszter

**Petur** Reviczky Gábor

**Melinda** Gerlits Réka

**Biberach** Farkas Dénes

**Ottó** Olt Tamás

**Tiborc** Blaskó Péter

1. **Janusz Glowacki: Antigoné New Yorkban**

**Szereplők**

Rendőr Varga József

Szása Fehér Tibor

Anita Udvaros Dorottya

Bütyök Szatory Dávid

John (a holtteste) Rácz József

1. **Arthur Miller: Pillantás a hídról**

**Szereplők**

Alfieri Kristán Attila

Eddie Horváth Lajos Ottó

Catherine Szűcs Nelli

Beatrice Bánsági ildikó

Marco Trill Zsolt

Rodolpho Szatory Dávid

1. **Szabó Magda: Tündér Lala**

**A főbb szerepekben:**

Lala Szatory Dávid

Írisz királynő Nagy Mari

Aterpater, varázsló Trill Zsolt

Amalfi kapitány Tóth László

1. **William Shakespeare: A vihar (ősbemutató: 1611. november)
A főbb szerepekben:**

Prospero Blaskó Péter

Miranda Gerlits Réka

Caliban Tóth László

Antonio Újvári Zoltán

Alonso Varga József

Ferdinand Mátyássy Bence

1. **Tamási Áron: Tündöklő Jeromos (1936)**

**A főbb szerepekben**

Tündöklő Jeromos       Reviczky Gábor

Sáska Mihály, kocsmáros    Bodrogi Gyula

Gáspár, a Sáska fia              Fehér Tibor

Bajna Gábor Farkas Dénes

Ágnes, leány Tenki Réka

Ákos, legény                     Rácz József

1. **Johann Wolfgang Goethe: Clavigo**

**Szereposztás**

Clavigo Bakos-Kiss Gábor

Carlos Olt Tamás

Beaumarchais Mátyássy Bence

Marie Beaumarchais Söptei Andrea

Sophie Guilbert Nagy Mari

Guilbert Szarvas József

1. **Szekernyés László: Trón alatt a király** (1976)

**Szereposztás**

Peti Szarvas József

Kati Tompos Kátya

Meseanyó Bánsági Ildikó

Kormos-Karmos Nagy Mari

Tarka-Terka Tóth Auguszta

Cica-Mica Tenki Réka

Kutyaölő Kázmér Bakos-Kiss Gábor

Dupla Dorottya Szűcs Nelli

Király Szatory Dávid

**A választás indoklása**

A magyar nemzeti dráma, a **Bánk bán** kétszáz éve (1815-ben) keletkezett. A Döbrentei Gábor által szerkesztett Erdélyi Múzeum felhívására készült el Katona József művének első változata még 1815 szeptemberében. A Nemzeti Színház a következő évadban a jeles évfordulóra emlékezve tűzheti műsorára nemzeti tragédiánkat klasszikus felfogásban, a mű eredeti koncepciójának megfelelően és a XIX. századi előadások szellemében.

2015 a lengyel színház ünnepe, a lengyel Nemzeti Színház 250 évvel ezelőtt alakult meg. Az évfordulóra megemlékezvén a lengyel színjátszás magyarországi szereplésére több alkalom adódott már az év során. Legalább két másik – a lengyel színjátszáshoz kötődő – jelentős évforduló (130 éve született a modern lengyel irodalom kiemelkedő képviselője, Stanislaw Ignacy Witkiewicz drámaíró, filozófus, festő és fotóművész, illetve erre az évre esik a XX. századi lengyel színháztörténet egyik legnagyobb alakja, Tadeusz Kantor születésének 100. évfordulója) mind a magyar kulturális élet, mind a magyar közélet számos szereplőjét megszólalásra bírta. A gazdag lengyel színpadi termésből az amerikai emigrációban élő **Janusz Glowac**ki kortárs író művét, az Antigoné New Yorkban címűt ajánljuk. Glowacki darabjának cselekménye New York-ban, a Tompkins Square parkjában játszódik. A helyszín nem idézi a klasszikus attikai tragédiát: munkanélküliek, csavargók, szellemileg és fizikailag leépült emberek utolsó menedéke, de a drámai alapszituáció azonossága okán a szerző arról szól, van-e egyáltalán határ a társadalom rétegei között, ha az emberi létezés alapvető kérdéseiről van szó. A színmű az emberi összetartás szép példáját mutatja be Leonard Bernsteint (West Side Story) is idéző művével, de egyértelműen az európai ember szemszögéből.

A kortárs amerikai színműírás legendás alakja, **Arthur Miller** 100 éve, 1915-ben született. Pillantás a hídról című színműve a milleri hagyományok folytatója: a társadalmi színmű az abszurd színház eszközeivel él. A látszólag erkölcsi példázatként megírt Miller-mű sokkal összetettebb emberi ellentmondásokra vet fényt, mint amit az „amerikai álom” elveszítése jelenthet. Éppen ezért mindenkor és mindenhol aktuális mondanivalót hordoz, ami nem elsősorban politikumban nyilvánul meg, hanem emberi kapcsolatok és viszonylatok bemutatásában.

**Szabó Magda** meseregénye, a Tündér Lala félévszázada, 1966-ban jelent meg. A regény- és drámaíróként egyaránt a jelenkori irodalmunk legnagyobbjai között számon tartott írónő a hagyományos mesei fordulatok és hagyományos mesei problematika felvetésével nemcsak szórakoztatja a gyermek közönséget, hanem elgondolkodtató kérdéseket vet fel a felnőtt közönség számára is.

2016-ban lesz négyszáz éve annak, hogy elhunyt **William Shakespeare**. A színműírás koronázatlan királyaként emlegetett szerző művei közül A vihar újraértelmezése komoly feladat állíthat bármely színtársulatot. A „komor vígjátékok” sorában számon tartott darab Shakespeare valószínűleg utolsó drámája: mese és elmélkedés az élet értelméről, melynek saját korához kötött és aktuális mondanivalója indokolja a darab műsorra tűzését. A shakespeare-i életmesében valódi hatalommá válik a bölcsesség és a morális tartás; ezt az etikai magatartást színpadra vinni igazi kihívás művészi szempontból.

**Tamási Áron** 1936-ban megírt darabja a mindenkor aktuális politikai történeten túl, ami az idegen és hamis vezérről valamint a kiszolgáltatott népről szól, mélyebb emberi sorskérdést vet fel. Tündöklő Jeromos a hatalomvágy tükre, mely szembesít önmagunkkal, a bennünk rejtőző hiú álmokkal. Jeromos az ember rossz lelkiismerete: a vele való találkozás önmagunk felismeréséhez vezet. A bennünk lévő rossz reális, megjelenése szürreális, ahogy eltűnik, az maga a csoda. Az erdélyi léthelyzetre értelmezhető darab nem a szocialista diktatúra éveinek krónikája: a mű megírási ideje nem is tesz lehetővé ilyen értelmezést. A történet egy kis székely közösségben játszódik – akár Tamási minden darabja –, a társadalmi struktúrákban kialakult emberi problémákat veti fel, és rávilágít arra: ezekben a problémákban gyors javulás nem várható, amíg a közösség és az egyén nem érik meg rá. Az ötven éve elhunyt Tamási legkritikusabb darabját írta meg a Tündöklő Jeromosban: az ember belső kiszolgáltatottságát szólaltatja meg.

**Johann Wolfgang Goethe** szomorújátékának kiválasztása a magyar nyelvű színjátszás egyik jelentős eseményéhez kötődik. 1816-ban, kereken kétszáz évvel ezelőtt volt az első szabadkai hivatásos magyar színházi előadás. Az előzmények még 1790-re vezethetők vissza: a szabadkai városi tanács ekkor nagyobb összeggel támogatta Kelemen László pesti kezdeményezését. Az első pesti színtársulatból Láng Ádám János vezetésével kivált az a csapat, amely Kecskeméten majd Nagykőrösön is szerepelt, majd 1816-ban Szabadka városi vezetőihez fordult kérelmével, hogy a nyár folyamán a városban is előadhassák darabjaikat. A kérvény 1816. június 4-én kelt Kiskunhalason. A tanács jóváhagyta kérvényüket, így jókerült sor Goethe művének bemutatására még az év folyamán.

A gyermekszínmű a műkedvelő színjátszás jelentős ágát képviselte Erdélyben 1918 után. A mesemondó Benedek Elek 1926-ban Gyermekszínház címen gyermekdarabokból kötetet állított össze. A két világháború közötti időszakban a Cimbora és az Új Cimbora néven megjelent gyermekirodalmat népszerűsítő lapok a különböző ünnepségekhez illő, tematikailag csoportosított darabokkal igyekezett kielégíteni a gyermekszínjátszás igényeit. A II. világháborút követő évtizedekben az erdélyi gyermekirodalom ürügyet szolgáltatott arra, hogy a cenzúra kijátszásával komoly tartalmat kifejező művek kerüljenek színpadra. Ebben jártak élen a kolozsvári és a sepsiszentgyörgyi Állami Magyar színház társulatai. **Szekernyés László** művét negyven évvel ezelőtt, 1976-ban a marosvásárhelyi társulat vitte először színre.

A szerző a hazug macskák országát mutatja be, ahol a trón mellett melegedők saját érdekeiket védve, a birodalmukban megmaradt egyetlen egeret kiáltják ki királlyá. A bemutatott történetnek aktuális politikai tartalma van: a macskák dicsfényt vonnak a király köré, hogy a hazugságot, csalást elkendőzhessék. A mű szatirikus helyzetek teremtésével mond véleményt a diktatúráról.